**Analiza Impactului de Reglementare cu privire la modificarea Regulamentului privind Registrul participanților la piața angro de gaze naturale aprobat prin Hotărârea Consiliului de administrație al ANRE nr. 26/2023**

|  |  |
| --- | --- |
| **Titlul analizei impactului** | Modificarea Regulamentului privind Registrul participanților la piața angro de gaze naturale |
| **Data:** | 01.03.2024 |
| **Autoritatea administrației publice (autor):** | Agenția Națională pentru Reglementare în Energetică (ANRE) |
| **Subdiviziunea:** | Departamentul energie electrică și regenerabilă, Secția reglementări |
| **Persoana responsabilă şi datele de contact:** | Veaceslav Țurcanu,  consultant secție reglementări  [vturcanu@anre.md](mailto:vturcanu@anre.md);  tel: 022 823 934  Ștefan Seracuța, șef secție reglementări [sseracuta@anre.md](mailto:sseracuta@anre.md);  tel: 022 823 934 |
| **Compartimentele analizei impactului** | |
| **1. Definirea problemei** | |
| ***a) Determinați clar şi concis problema şi/sau problemele care urmează să fie soluționate*** | |
| La data de 23.12.2023 a intrat în vigoare Legea nr. 414 din 22.12.2023 pentru modificarea unor acte normative prin care au fost efectuate modificări la Legea nr. 107/2016 cu privire la energia electrică, care transpune Regulamentul UE nr. 1227/2011al Parlamentului European și al Consiliului din 25 octombrie 2011 privind integritatea și transparența pieței angro de energie ( în continuare – REMIT)  *Problema de bază constă în lipsa procedurii de înregistrare a participanților la piața angro de energie electrică și a modului de actualizare a Registrului naţional al participanţilor la piaţa angro a energiei electrice.*  Prin elaborarea acestei proceduri, va fi creat un mecanismeficient pentru monitorizare a pieței angro a energiei electrice prin prisma Regulamentului REMIT.  Prin punerea în aplicare a acestei norme va fi evitată crearea condiţiilor pentru manipulare sau abuz pe piaţa energiei electrice.  Actualmente, prin Hotărârea Consiliului de administrație al ANRE nr. 26 din 31.01.2023 este aprobat Regulamentul privind Registrul participanților la piața angro de gaze naturale. Pentru a crea un cadrul normativ comun atât pentru participanții la piața angro de gaze naturale, cât și pentru participanții pieței angro a energiei electrice, autorii au demarat procedura de modificare a actului normativ existent. | |
| ***b) Descrieți problema, persoanele/entitățile afectate şi cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate şi examinate*** | |
| Crearea unui mecanism eficient pentru monitorizarea pieței angro a energiei electrice în conformitate cu prevederile REMIT rezultă în necesitatea instituirii unei proceduri de întregistrare a participanților la piața angro de energie electrică și a modului de actualizare a Registrului naţional al participanţilor la piaţa angro a energiei electrice.  Prin acțiunile respective Agenția va realiza scopul de a introduce modificări în actul normativ în vigoare aprobat prin Hotărârea Consiliului de administrație al ANRE nr. 26 din 31.01.2023, astfel ca acesta să întrunească prevederi aplicabile și pentru participanții pieței angro a energiei electrice.  Actualmente, prin Hotărârea Consiliului de administrație al ANRE nr. 26 din 31.01.2023 este aprobat Regulamentul privind Registrul participanților la piața angro a gazelor naturale, care include doar prevederi referitor la procedura de înregistrare a participanților la piața angro a gazelor naturale, precum și la mecanismul în baza căruia se transmit datele și se actualizează Registrul central al participanților la piață angro a gazelor naturale, deţinut de Comitetul de reglementare al Comunității Energetice ( în continuare – ECRB).  Inițierea de către autor a modificării Actului normativ menționat, se explică prin necesitatea introducerii în documentul normativ a prevederilor care să reglementeze instituirea, actualizarea Registrului participanților la piața angro a energiei electrice, precum și modul de înregistrare a participanților la piața respectivă prin prisma Regulamentului REMIT.  Prin punerea în aplicare a acestei norme se vor crea condiţiile necesare pentru reducerea cazurilor de manipulare sau abuz pe piaţa energiei electrice, precum și condiții necesare pentru monitorizarea și idenficarea unor astfel de cazuri, în cazul în care acestea au totuși loc.  Introducerea modificărilor în actul normativ va face posibilă transmiterea datelor aferente participanților la pieței angro a energiei electrice pentru actualizarea Registrulului central al participanților la piață angro de energie, deţinut de ECRB, pentru asigurarea monitorizării pieţei angro a energiei electrice la nivelul ţărilor Părţi contractante a Comunităţii Energetice. Acest fapt va da posibilitate participanților pieței de a activa pe piața regională și europeană de energie.  Devenind parte a Tratatului de constituire a Comunităţi energetice, Republica Moldova s-a obligat să transpună în legislaţia naţională prevederile aquis-ului comunitar în scopul integrării în piaţa regională şi cea internă a Uniunii Europene. Având în vedere că piețele angro a energiei electrice sunt tot mai interconectate, abuzul de piață într-un anumit stat influențează adesea prețurile angro a energiei electrice pe piețele regionale, fără a ține seama de frontierele naționale, câtși prețurile cu amănuntul suportate de consumatorii casnici şi noncasnici. Prin urmare, preocuparea de a garanta integritatea pieței nu mai este o chestiune doar naţională, iar Regulamentul REMIT instituie o abordare comună în acest sens. O monitorizare transfrontalieră riguroasă a pieței este esențială pentru realizarea unei piețe comune care să fie pe deplin funcțională și integrată.  ***Persoanele/entitățile afectate*** sunt: furnizorii de energie electrică, producătorii de energie electrică, persoanele care intermediază tranzacţii cu titlu profesional, orice persoană fizică sau juridică care notifică ANRE privindpresupusa încălcare a prevederilor Legii nr. 107/2016 în care s-au transpus prevederile Regulamentului REMIT, ANRE şi ECRB.  Nesoluționarea problemelor identificate va crea incertitudini și echivoce, circumstanţe care pot descuraja participanții la piața energiei electrice să se angajeze în noi raporturi juridice, precum și intrarea de noi participanți pe piața energiei electrice. | |
| ***c) Expuneți clar cauzele care au dus la apariția problemei*** | |
| Cauzele care au dus la apariţia problemei sunt următoarele:   * cadrul normativ de reglementare existent nu conține prevederi și reguli suficiente pentru a asigura o funcționare ordonată a pieței angro a energiei electrice și monitorizarea acesteia de structurile naționale și internaționale, conform cerinţelor Regulamentului REMIT. La nivel naţional nu este constituit Registrul participanţilor la piaţa angro a energiei electrice în baza căruia să fie actualizat Registrul central al participanților la piață angro de energie, deţinut de ECRB; * nu există proceduri şi reguli specifice pentru înregistrarea participanților la piața angro a energiei electrice, care efectuează tranzacții cu produse energetice angro sau care manifestă interesul de a participa la astfel de tranzacții prin intermediul notificărilor de tranzacționare în Registrul participanților la piața angro. | |
| ***d) Descrieți cum a evoluat problema şi cum va evolua fără o intervenție*** | |
| Integrarea în piaţa regională a Comunităţii Energetice şi în perspectivă în piaţa internă a UE nu poate fi realizată fără implementarea prevederilor Regulamentului REMIT care instituie mecanisme pentru asigurarea transparenţei şi integrităţii acesteia.  Manipularea în cadrul piețelor angro de energie presupune acțiuni ale persoanelor care fac în mod artificial ca prețurile să fie la un nivel care nu este justificat de forțele pieței ale cererii și ofertei, inclusiv disponibilitatea efectivă a capacității de producție, sau transport și cererea efectivă. Cazurile de manipulare a pieței includ emiterea și retragerea de ordine de tranzacționare false; difuzarea de informații sau zvonuri false sau înșelătoare prin intermediul mijloacelor de informare, inclusiv al internetului, sau prin alte mijloace; furnizarea către întreprinderi, în mod intenționat, de informații false care includ evaluări ale prețurilor sau rapoarte de piață, care au ca rezultat inducerea în eroare a participanților la piață care iau decizii pe baza evaluărilor prețurilor sau rapoartelor de piață respective; și faptul de a lăsa în mod intenționat impresia greșită că disponibilitatea capacității de producție de energie electrică, a volumului de gaz natural sau a capacității de transport ar fi diferită de capacitatea disponibilă din punct de vedere tehnic, în cazul în care aceste informații afectează sau pot avea consecințe asupra prețului produselor energetice angro. Manipularea poate avea loc și poate avea consecințe și la nivel transfrontalier, pe piața energiei electrice și a gazelor și pe piețele financiare și ale mărfurilor, inclusiv pe piața tranzacționării certificatelor de emisii a gazelor cu efect de seră.  Fără intervenția preconizată nu va fi creat cadrul normativ necesar, care să asigure monitorizarea corespunzătoare a participanţilor din piaţa angro a energiei electrice, precum și pentru evitarea apariţiei riscurilor pentru concurenţa efectivă, ceea ce va putea influența în final preţurile pentru consumatorii finali de energie electrică. | |
| ***e) Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenția statului*** | |
| În temeiul art. 841 alin. (1) din Legea 107/2016 cu privire la energia electrică participanții la piața angro a energiei electrice care efectuează tranzacții cu produse energetice angro sau care manifestă interesul de a participa la astfel de tranzacții prin intermediul notificărilor de tranzacționare sunt obligați să se înregistreze în Registrul participanților la piața angro a energiei electrice.  Conform art. 841 alin. (4) din Legea 107/2016, procedura de înregistrare și modul de actualizare a Registrului participanților la piața angro a energiei electrice se stabilesc *într-un regulament elaborat și aprobat de Agenție*. | |
| **2. Stabilirea obiectivelor** | |
| ***a) Expuneți obiectivele (care trebuie să fie legate direct de problemă şi cauzele acesteia, formulate cuantificat, măsurabil, fixat în timp şi realist)*** | |
| 1. *crearea procedurii de înregistrare a participanților la piața angro de energie electrică și a modului de actualizare a Registrului naţional al participanţilor la piaţa angro a energiei electrice - trimestrul II, 2024;* 2. *crearea unui mecanism efectiv pentru monitorizarea pieței angro a energiei electrice - trimestrul II, 2024.* | |
| **3. Identificarea opțiunilor** | |
| ***a) Expuneți succint opțiunea „a nu face nimic”, care presupune lipsa de intervenție*** | |
| În cazul în care, nu va fi întreprinsă nici o acțiune în sensul aprobării modificărilor în Regulamentul privind Registrul participanților la piața angro de gaze natulare, nu va fi asigurat cadrul legal necesar privind instituirea Registrului național stabilit de Legea 107/2016 cu privire la energia electrică, iar Republica Moldova va avea un indicator scăzut la implementarea aquis-ului comunitar, fapt ce va fi notat de Secretariatul Comunității Energetice în rapoartele sale de monitorizare a pieței angro.  Nu vor for realizate măsurile prescrise/planificate în actele normative naționale precum Hotărârea Guvernului 102/2013 cu privire la aprobarea Strategia energetică a Republicii Moldova până în anul 2030.  Totodată, neimplementarea corespunzătoare a prevederilor Legii nr. 107/2016 în privinţa asigurării integrităţii și transparenței pieței angro de energie, pot duce eventual la deschiderea unui caz de infringement în privinţa Republicii Moldova de către Secretariatul Comunităţii Energetice. | |
| ***b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor şi întregului spectru de soluții/drepturi/obligații ce se doresc să fie aprobate*** | |
| Proiectul de modificărie la Regulamentul dat prevede într-un mod consecvent procedura de înregistrare în Registrul participanţilor la piaţa angro atât a participanților la piața energiei electrice, cât și participanților la piața de gaze naturale, care efectuează tranzacții cu produse energetice angro sau care manifestă interesul de a intra în astfel de tranzacții prin intermediul notificărilor de tranzacționare.  Conform proiectului, ANRE are obligaţia de a institui Registrul participanților la piața angro de energie, utilizând cerințele stabilite în cadrul Comunității Energetice, precum și în conformitate cu cerințele stabilite în Legea nr.107/2016 cu privire la energía electrică. Participanții pieței angro a energiei electrice vor avea obligaţia de a se înregistra în Registrul participanților la piața angro de energie, deţinut de ANRE. În scopul înregistrării, ANRE va aplica formatul de înregistrare elaborat de ECRB.  Proiectul Regulamentului stabileşte modul de actualizare/modificare a datelor de înregistrare şi anularea înregistrării participanților la piața angro a energiei electrice și celei de gaze naturale. | |
| **4. Analiza impacturilor opțiunilor** | |
| ***a) Expuneți efectele negative şi pozitive ale stării actuale şi evoluția acestora în viitor, care vor sta la baza calculării impacturilor opțiunii recomandate*** | |
| **Alternativa I: A nu face nimic.**  În corespundere cu exigențele Metodologiei de analiză a impactului în procesul de fundamentare a proiectelor de acte normative, aprobată prin Hotărârea Guvernului nr. 23 din 18.01.2019 (Metodologia nr.23/2019), opțiunea de a nu face nimic a fost examinată sub următoarele aspecte:  **Efecte pozitive:**  Nu au fost determinate, pentru opțiunea dată.  **Efecte negative:**   * Nu va fi instituit cadrul juridic necesar pentru asigurarea transparenței pe piața angro a energiei electrice, ceea ce poate duce la abuzuri și/sau la acțiuni de manipulare a pieței energiei electrice; * ANRE nu va fi în măsură să asigure o monitorizare eficientă a pieței angro a energiei electrice și nu va dispune de mijloacele necesare pentru a interveni în mod prompt pentru prevenirea și contracararea acțiunilor de manipulare a pieței și de abuz din partea unor participanți la piața energiei electrice, inclusiv prin aplicarea de sancțiuni specifice în acest scop; * În cazul în care se decide de a nu întreprinde măsurile necesare pentru promovarea modificărilor menționate, ce permit înregistrarea participanților la piața angro de energie electrică, acestia nu vor obține accesul sau nu vor putea participa la tranzacțiile cu produse energetice la nivel regional și european; * Nu va fi posibilă preluarea bunelor practici şi experiența vastă deținută de autoritățile europene privind organizarea, monitorizarea si gestionarea piețelor energiei electrice; * Autoritățile naționale nu vor putea beneficia de suportul tehnic și logistic oferit de ECRB în domeniul dat. | |
| ***b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv şi negativ de acestea*** | |
| În urma analizei opțiunii recomandate au fost identificate următoarele impacturi:   * va fi stabilit un regim armonizat de înregistrare a participanților pe piața angro a energiei electrice și mecanismului de monitorizare a acestora; * va fi asigurată o precondiție importantă pentru funcționarea şi integrarea pieței naționale a energiei electrice în piaţa regională europeană.   Referitor la costurile implementării proiectului Regulamentului, se estimează că doar ANRE va suporta cheltuieli în legătură cu: crearea și ținerea Registrului participanților la piața angro a energiei (cu componenta energie electrică acum), achiziționarea sistemelor electronice de supraveghere și control în timp real a tranzacțiilor, precum și eventuale cheltuieli cu personalul suplimentar care să asigure realizarea atribuțiilor aferente, precum și a altor atribuții ale ANRE ce țin de monitorizarea pieței energiei electrice. Totodată, în situația în care numărul tranzacțiilor și operațiunilor efectuate pe piață va crește, ar putea fi necesară procurarea unui soft specializat pentru monitorizarea și transmiterea raporturilor sau a altor informații relevante în adresa autorităților competente.  Participanții pieţei angro nu vor suporta costuri operaționale suplimentare pentru conformarea cu cerințele proiectului de act normativ, deoarece prezentarea datelor către ANRE privind înregistrarea, actualizarea datelor din Registru se vor realiza prin intermediul căilor electronice oficiale. | |
| ***d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența şi ce impact are opțiunea asupra întreprinderilor mici şi mijlocii. Se explică dacă sunt propuse măsuri de diminuare a acestor impacturi*** | |
| Reglementarea propusă va fi aplicată într-un mod similar pentru toți participanții la piață angro a energiei electrice atât la nivel național cât și regional.  Cheltuielile privind crearea și ținerea Registrului participanților la piața angro de energie sunt prevăzute ca urmare a atragerii de personal suplimentar, care să asigure realizarea atribuțiilor ANRE de monitorizare a pieței angro de energie şi se estimează a fi nesemnificative. Achiziționarea de sisteme electronice de monitorizare a tranzacțiilor, în schimb, necesită alocarea de anumite resurse financiare, dar cheltuielile asociate sunt dificil de estimat la moment. Cu cât achiziționarea sistemelor respective va fi necesară după punerea în funcțiune a piețelor organizate a energiei electrice, costurile aferente acestora vor depinde de cerințele și specificațiile tehnice stabilite.  Participanții eligibili la piață nu vor suporta costuri operaționale suplimentare pentru conformarea cu cerințele proiectului de modificare a actului normativ, menținerea comunicării și actualizarea datelor acestora fiind realizată prin intermediul căilor electronice oficiale.  Totuși, beneficiile implementării prevederilor privind transparența și integritatea pieței angro de energie sunt net superioare cheltuielilor ce se estimează a fi suportate de ANRE.  De asemenea, în contextul implementării prevederilor Legii nr. 107/2016, participanții la piața angro care vor încălca prevederile ce țin de transparența și integritatea pieței angro sunt pasibili de a li se aplica sancțiuni, inclusiv sancțiuni financiare sau sub formă de amendă. Acestea, însă, nu pot fi calificate ca fiind costuri de implementare, deoarece nu țin de desfășurarea activității cu bună-credință a participanților la piața energiei electrice. | |
| **5. Implementarea şi monitorizarea** | |
| ***a) Descrieți cum va fi organizată implementarea opțiunii recomandate, pentru a atinge obiectivele, inclusiv avînd în vedere capacităţile instituţionale şi financiare existente. Se identifică cadrul juridic care necesită a fi modificat şi/sau elaborat şi aprobat, precum şi schimbările instituţionale care sînt necesare.***  În conformitate cu prevederele legale,implementarea modificărilor Regulamentului privind Registrul participanților la piața angro de gaze naturale urmează a fi efectuată în câteva etape consecutive. Astfel, considerăm că următoarele 3 etape v-a aduce rezultatul scontat, și anume:  Etapa 1 - elaborarea şi aprobarea proiectului de modificare a Regulamentului, prin introducerea mecanismului de înregistrare a tuturor participanților la piața (gaze naturale și energie electrică) în Registrul participanţilor la piaţa angro a energiei;  Etapa 2 – realizarea unui update a registrului participanților la piața angro. Înregistrarea participanților la piața de energie electrică sau realizarea unui update pentru pariticipanții înregistrați pe piața de gaze naturale care vor exprima dorința să participe și pe piața de energie electrică. Actualizarea datelor Registrului central al participanților la piață angro de energie, deţinut de ECRB;  Etapa 3 – monitorizarea tranzacțiilor efectuate pe piața angro de energie de către ANRE.  ***b) Indicați clar indicatorii de performanță în baza cărora se va efectua monitorizarea***  Potențialii indicatori de performanță ce ar putea fi utilizați pentru a efectua monitorizarea și impactul intervenției propuse sunt:  - respectarea de către participanți a transparenței și integrității pieței angro de energie;  - lipsa cazurilor de *manipulare sau abuz pe piaţa angro de energie.*  **c)** **Peste cît timp vor fi resimţite impacturile estimate şi va fi necesară evaluarea performanţei actului normativ propus. Se explică cum va fi monitorizată şi evaluată opţiunea.**  Evaluarea impactului va fi posibilă după o perioadă de un an de la finalizarea celor trei etape de implementare. | |
| **6. Consultarea** | |
| 1. ***Identificați principalele părți (grupuri) interesate în intervenția propusă*** | |
| * + ***Furnizorii de energie electrică, traderi;***   + ***ANRE, ECRB.*** | |
| ***b) Explicați succint cum (prin ce metode) s-a asigurat consultarea adecvată a părților*** | |
| Analiza Impactului, proiectul de modificare a Regulamentului privind Registrul participanților la piața angro a gazelor naturale şi nota de argumentare au fost plasate pe pagina oficială a ANRE pentru a fi consultate cu participanții la piața energiei electrice, autoritățile relevante și alte părți interesate în conformitate cu Legea nr. 239/2008 privind transparența în procesul decizional şi Legea nr. 100/2017 privind actele normative.  În acest context, Agenția a anunțat despre consultarea Analizei Impactului de Reglementare şi proiectului de modificare a Regulamentului privind Registrul participanților la piața angro a gazelor naturale Ministerul energiei, Consiliul Concurenței, titularii de licențe pentru furnizarea energiei electrice, Confederația Națională a Patronatului, Federația CONDRUMAT, Confederația Națională a Sindicatelor din Moldova.  Propunerile și obiecțiile recepționate au fost discutate cu părțile interesate și incluse în Tabelul de sinteză al propunerilor și obiecțiilor la proiectul de modificare a actului normativ, care la rândul său a fost plasat pe pagina oficială a ANRE la rubrica Transparență decizională/ Proiecte supuse consultării publice, poziția 929. | |
| ***Expuneți succint poziția fiecărei entități consultate față de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat)*** | |
| Au fost prezentate avize referitor la modificările actului normativ de la următoarele părți interesate:  Confederația Națională a Sindicatelor din Moldova, SRL „SD Energy Engineering Group”, SRL „Natural Gaz D.C.” și SRL „Dynamic Gaz Group” au anunțat despre lipsa propunerilor și obiecțiilor la proiectul menționat.  S.A. „Moldovagaz” a prezentat 3 propuneri care au fost acceptate, printre care și introducerea noțiunii „piața angro de energie”.  De asemenea Î.S. „Moldelectrica” a prezentat o propunere care nu afost acceptată. | |

|  |  |  |  |  |  |
| --- | --- | --- | --- | --- | --- |
| **Anexă**  **Tabel pentru identificarea impacturilor** | | | | | |
| **Categorii de impact** | **Punctaj atribuit** | | | | |
|  | *Opțiunea*  *propusă* | *Opțiunea aliterativă 1* | | *Opțiunea aliterativă 2* | |
| **Economic** |  | |  | |  |
| costurile desfășurării afacerilor |  | |  | |  |
| povara administrativă |  | |  | |  |
| fluxurile comerciale și investiționale | +1 | |  | |  |
| competitivitatea afacerilor | +1 | |  | |  |
| activitatea diferitor categorii de întreprinderi mici și mijlocii | +1 | |  | |  |
| concurența pe piață | +1 | |  | |  |
| activitatea de inovare și cercetare |  | |  | |  |
| veniturile și cheltuielile publice |  | |  | |  |
| cadrul instituțional al autorităților publice |  | |  | |  |
| alegerea, calitatea și prețurile pentru consumatori | +1 | |  | |  |
| bunăstarea gospodăriilor casnice și a cetățenilor |  | |  | |  |
| situația social-economică în anumite regiuni |  | |  | |  |
| situația macroeconomică | +1 | |  | |  |
| alte aspecte economice (costurile de adaptare la noile proceduri și cerințe de funcționare pentru operatorii sistemelor de transport și distribuție) |  | |  | |  |
| **Social** |  | |  | |  |
| gradul de ocupare a forței de muncă |  | |  | |  |
| nivelul de salarizare |  | |  | |  |
| condițiile și organizarea muncii |  | |  | |  |
| sănătatea și securitatea muncii |  | |  | |  |
| formarea profesională |  | |  | |  |
| inegalitatea și distribuția veniturilor |  | |  | |  |
| nivelul veniturilor populației |  | |  | |  |
| nivelul sărăciei |  | |  | |  |
| accesul la bunuri și servicii de bază, în special pentru persoanele social-vulnerabile |  | |  | |  |
| diversitatea culturală și lingvistică |  | |  | |  |
| partidele politice și organizațiile civice |  | |  | |  |
| sănătatea publică, inclusiv mortalitatea și morbiditatea |  | |  | |  |
| modul sănătos de viață al populației |  | |  | |  |
| nivelul criminalității și securității publice |  | |  | |  |
| accesul și calitatea serviciilor de protecție socială |  | |  | |  |
| accesul și calitatea serviciilor educaționale |  | |  | |  |
| accesul și calitatea serviciilor medicale |  | |  | |  |
| accesul și calitatea serviciilor publice administrative |  | |  | |  |
| nivelul și calitatea educației populației |  | |  | |  |
| conservarea patrimoniului cultural |  | |  | |  |
| accesul populației la resurse culturale și participarea în manifestații culturale |  | |  | |  |
| accesul și participarea populației în activități sportive |  | |  | |  |
| discriminarea |  | |  | |  |
| alte aspecte sociale |  | |  | |  |
| **De mediu** |  | |  | |  |
| clima, inclusiv emisiile gazelor cu efect de seră și celor care afectează stratul de ozon |  | |  | |  |
| calitatea aerului |  | |  | |  |
| calitatea și cantitatea apei și resurselor acvatice, inclusiv a apei potabile și de alt gen |  | |  | |  |
| biodiversitatea |  | |  | |  |
| flora |  | |  | |  |
| fauna |  | |  | |  |
| peisajele naturale |  | |  | |  |
| starea și resursele solului |  | |  | |  |
| producerea și reciclarea deșeurilor |  | |  | |  |
| utilizarea eficientă a resurselor regenerabile și neregenerabile |  | |  | |  |
| consumul și producția durabilă |  | |  | |  |
| intensitatea energetică |  | |  | |  |
| eficiența și performanța energetică |  | |  | |  |
| bunăstarea animalelor |  | |  | |  |
| riscuri majore pentru mediu (incendii, explozii, accidente etc.) |  | |  | |  |
| utilizarea terenurilor |  | |  | |  |
| alte aspecte de mediu |  | |  | |  |

*Tabelul se completează cu note de la -3 la +3,  în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”,  în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz,  b2), privind analiza impacturilor opțiunilor.*